ঊনৈশ ষাঠি চন, অসমৰ ইতিহাসত এটি স্মৰণীয় অধ্যায়। অসমীয়া ভাষা আন্দোলনে অসমৰ আকাশ বতাহ উত্তাল কৰি তুলিছিল। অসমত অসমীয়া ভাষা প্ৰতিষ্ঠা অসমীয়াৰ ন্যায্য দাবী। এই লৈ চৰকাৰৰ ওচৰত দাবী তুলি প্ৰতিবাদ সাব্যস্ত কৰা হ'ল। চৰকাৰ আৰু জনসাধাৰনৰ (বিশেষকৈ ছাত্ৰ সমাজ) যুঁজ তীব্ৰ হৈ উঠিল। আন্দোলন দমনৰ নামত চৰকাৰ পক্ষই চলালে মাৰধৰ, লাঠি, আটক বন্দী আদি উৎপীড়ন কটন কলেজৰ বাৰাণ্ডাত গুলী কৰি হত্যা কৰিলে এজন সম্ভাৱনাময় শিক্ষাৰ্থী ৰঞ্জিত বৰপূজাৰীক। সেই ঘটনাৰ চিত্ৰ আৰু মৰ্মবেদনা পঢ়াশালীৰ মুখ নেদেখা স্বভাব শিল্পী আয়তীয়ে এনেদৰে প্ৰকাশ কৰিছিলঃ
তোকে নেদেখাৰে পৰা। সমস্যাৰ সমাধান হ'ল। অসমত অসমীয়া ভাষাই প্ৰতিষ্ঠা লাভ কৰিলে। আকৌ অসমত নামি আহিল ভয়ানক সংকট। চীন ভাৰতৰ বিবাদ ভয়ানক যুদ্ধৰ ৰূপ ল'লে। তদানীন্তন ভাৰত চৰকাৰে এক প্ৰকাৰ গা-এৰা দিয়াত অসম আৰু অসমীয়াৰ সম্প্ৰীতিয়ে অতি জটিল ৰূপ ধাৰণ কৰিলে। সেই সময়ত অসমীয়া আয়তীয়ে বিবাহ থলীত অতি দৃঢ় কষ্ঠে গাইছিলঃ আমি অসমীয়া নহওঁ বহতীয়া নিজে ৰান্ধি-বাঢ়ি খাম অ' লগৰী নিজে ৰান্ধি বাঢ়ি খাম, হাতত হিলৈ লৈ যাম আগে বাঢ়ি ৰাখিম অসমৰ মান অ' লগৰী ৰাখিম অসমৰ মান। বিশাল ব্ৰহ্মপূত্ৰৰ বুকুত দুখলপীয়া দলঙ নিৰ্মাণৰ যো-জা চলিল। এই খবৰে প্ৰতিজন অসমীয়াৰ অন্তৰত থৌকি-বাথৌ লগালে। এই অভাবনীয় সু-সংবাদ আয়তীসকলৰ সৃষ্টিৰ আধাৰ হ'ল। তেওঁলোকে বিবাহ বাহৰত জাত-জাত গাবলৈ ধৰিলেঃ জালুকবাৰীৰ কাষতে পাণ্ডুৰ ঘাটতে অ'ব্ৰহ্মপূত্ৰ দলঙ হোৱাৰ কথাহে, ৰেল মটৰগাড়ী যাব শাৰী শাৰী অ'ব্ৰহ্মপূত্ৰ শিল দি পুতিলে খুটাহে। লগতে সেইসময়ৰ অসম সিংহ বুলি খ্যাত সাংসদ হেম বৰুৱাই ব্ৰহ্মপূত্ৰৰ দলঙৰ দাবী উত্থাপন কৰি ব্ৰহ্মপুত্ৰৰ বুকুত দলঙৰ অনুমোদন লোৱাৰ বাবে গীতৰ মাজেৰে অসমীয়া গাঁৱলীয়া মহিলাই তেওঁকো শলাগিলেঃ অ' হেম বৰুৱা, তুমি সৰু নোহোৱা আমাৰ মান ৰাখিলা দলঙ তুমি আনিলা। সময়ৰ পিঠিত সময় বাগৰে। সৰু বৰ অনেক ঘটনা ঘটে। স্বভাব কবি আয়তীৰ কণ্ঠত সিবোৰে সুৰ হৈ প্ৰকাশ পায়। সময়ৰ সোঁতত সেয়া পাহৰণিৰ গৰ্ভত লীন যায়। নতুন নতুন ঘটনা ঘটে। সেইবোৰ সৃষ্টিশীলা, অশিক্ষিতা মহিলাৰ মুখত গীত হয়। ১৯৬৪ চনৰ ২৭ মেৰ দিনা অকস্মাতে স্বাধীন ভাৰতৰ প্ৰথম প্ৰধানমন্ত্ৰী অকণিহঁতৰ খুৰা পণ্ডিত জৱাহৰলাল নেহৰু স্বৰ্গী হয়। সেই মৰ্মান্তিক ঘটনা অসমীয়া জীয়ৰী বোৱাৰীহতৰ কষ্ঠত প্ৰকাশ হ'লঃ
লেখকৰ সম্পূৰ্ণ ঠিকনাঃ শ্ৰীমুকুন্দ হালৈ বৰসৰকুছি ডাক - মিলনপুৰ নলবাৰী, ৭৮১৩৩৭ (ফোনঃ ৯৭০৬৬০১৯২৪)
← সৌন্দৰ্য চৰ্চা (মৃদুল কুমাৰ শৰ্মা)
বেজবৰুৱাৰ গল্পত নাৰী চৰিত্ৰ : এক পৰ্যালোচনা (ড০ অঞ্জল বৰা)
শিতানত লেখাৰ সংখ্যা Select Category অনুবাদ (274) অনুভৱ (528) অসমীয়া লিখন সঁজুলি (1) আখল (215) ই-কিতাপ (38) কবিতা (1,316) ক্ৰীড়া (36) গল্প (1,217) গ্রন্থ-আলোচনা (133) দেশে-বিদেশে (307) ধাৰাবাহিক (465) প্ৰবন্ধ (1,432) বোলছবি (116) ভাল খবৰ (23) ভিন্নস্বাদ (973) ৰহঘৰা (895) ৱিকিপিডিয়া বাৰ্তা (15) শিল্প আৰু ভাষ্কৰ্য্য (194) শিশু-শিতান (36) শ্ৰব্য-নাট (2) সংখ্যাটোৰ-আঁৰত (69) সম্পাদকলৈ-চিঠি (32) সম্পাদকীয় (139) সৰিয়হ-ফুল (64) সাক্ষাৎকাৰ (112) স্বাস্থ্যকথা (214)
Copyright © 2022 সাহিত্য ডট অৰ্গ. All rights reserved.
Theme: ColorMag by ThemeGrill. Powered by WordPress.
Copying is Prohibited!
